CELEX: 32019D1578
Language: mt
Date: 2019-09-20 00:00:00
Title: Deċiżjoni tal-Kunsill (UE) 2019/1578 tal-20 ta' Settembru 2019 dwar il-pożizzjoni li għandha tiġi adottata f'isem l-Unjoni Ewropea fil-Kumitat għall-Kummerċ u l-Iżvilupp Sostenibbli stabbilit permezz tal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra, fir-rigward tal-Bord ta' Esperti msemmi fl-Artikolu 13.15 tal-Ftehim

24.9.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 244/4
               
            
         DEĊIŻJONI TAL-KUNSILL (UE) 2019/1578
         tal-20 ta' Settembru 2019
         dwar il-pożizzjoni li għandha tiġi adottata f'isem l-Unjoni Ewropea fil-Kumitat għall-Kummerċ u l-Iżvilupp Sostenibbli stabbilit permezz tal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra, fir-rigward tal-Bord ta' Esperti msemmi fl-Artikolu 13.15 tal-Ftehim
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Bid-Deċiżjoni 2011/265/UE (1), il-Kunsill approva l-iffirmar f'isem l-Unjoni tal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra (2) (“il-Ftehim”). Il-Ftehim ġie ffirmat fis-6 ta' Ottubru 2010, u beda jiġi applikat b'mod provviżorju mill-1 ta' Lulju 2011.
                  
               
                     (2)
                  
                  
                     Il-Ftehim ġie konkluż mill-Unjoni permezz tad-Deċiżjoni tal-Kunsill (UE) 2015/2169 (3) u daħal fis-seħħ fit-13 ta' Diċembru 2015.
                  
               
                     (3)
                  
                  
                     Bid-Deċiżjoni Nru 2/2012 tas-27 ta' Ġunju 2012 (4) il-Kumitat UE-Korea għall-Kummerċ u l-Iżvilupp Sostenibbli (“il-Kumitat”) stabbilixxa lista ta' esperti li jistgħu jservu bħala membri tal-bord għall-finijiet tal-Artikolu 13.15 tal-Ftehim.
                  
               
                     (4)
                  
                  
                     Fit-30 ta' Lulju 2019, ir-Repubblika tal-Korea infurmat lill-Unjoni li xtaqet tissostitwixxi l-ismijiet ta' diversi esperti Koreani indikata fil-lista ta' esperti li tinsab fl-Anness għad-Deċiżjoni Nru 2/2012. Sabiex tkun tista' tidħol fis-seħħ, jenħtieġ li l-lista emendata ta' esperti titressaq għall-approvazzjoni tal-Kumitat mill-aktar fis possibbli.
                  
               
                     (5)
                  
                  
                     Għaldaqstant, huwa xieraq li tiġi stabbilita l-pożizzjoni li għandha tiġi adottata f'isem l-Unjoni fil-Kumitat abbażi tal-abbozz ta' deċiżjoni mehmuż, sabiex tiġi żgurata l-implimentazzjoni effettiva tal-Ftehim,
                  
               ADOTTA DIN ID-DEĊIŻJONI:
         
            Artikolu 1
            Il-pożizzjoni li għandha tiġi adottata, f'isem l-Unjoni, fil-Kumitat UE-Korea għall-Kummerċ u l-Iżvilupp Sostenibbli stabbilit bil-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra, fir-rigward tal-lista ta' esperti kapaċi u lesti li jservu bħala membri tal-bord skont l-Artikolu 13.15 tal-Ftehim, għandha tkun ibbażata fuq l-abbozz ta' deċiżjoni tal-Kumitat UE-Korea għall-Kummerċ u l-Iżvilupp Sostenibbli mehmuż ma' din id-Deċiżjoni.
         
         
            Artikolu 2
            Din id-deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-20 ta' Settembru 2019.
            
               
                  Għall-Kunsill
               
               
                  Il-President
               
               S. MARIN
            
         
         
            (1)  Id-Deċiżjoni tal-Kunsill 2011/265/UE tas-16 ta' Settembru 2010 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra (ĠU L 127, 14.5.2011, p. 1).
         
            (2)  ĠU L 127, 14.5.2011, p. 6.
         
            (3)  Id-Deċiżjoni tal-Kunsill (UE) 2015/2169 tal-1 ta' Ottubru 2015 dwar il-konklużjoni ta' Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra (ĠU L 307, 25.11.2015, p. 2).
         
            (4)  Deċiżjoni Nru 2/2012 tal-Kumitat UE-Korea għall-Kummerċ u l-Iżvilupp Sostenibbli tas-27 ta' Ġunju 2012 dwar it-twaqqif ta' Bord ta' Esperti kif imsemmi fl-Artikolu 13.15 tal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa, u r-Repubblika tal-Korea, min-naħa l-oħra (ĠU L 331, 1.12.2012, p. 54).
      
      
         
            DEĊIŻJONI Nru [X/2019] TAL-KUMITAT GĦALL-KUMMERĊ U L-IŻVILUPP SOSTENIBBLI UE-KOREA
            ta' …
            dwar lista riveduta ta' esperti kapaċi u lesti li jservu bħala membri tal-bord skont l-Artikolu 13.15 tal-Ftehim
            IL-KUMITAT GĦALL-KUMMERĊ U L-IŻVILUPP SOSTENIBBLI UE-KOREA,
            Wara li kkunsidra l-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa, u r-Repubblika tal-Korea, min-naħa l-oħra, (“il-Ftehim”) u b'mod partikolari l-Artikolu 13.15(3) tiegħu,
            Billi:
            
                        (1)
                     
                     
                        Skont l-Artikolu 13.15(3) tal-Ftehim, il-Partijiet għandhom jistabbilixxu lista ta' mill-inqas 15-il persuna kapaċi u lesti li jservu bħala membri tal-bord fir-rigward ta' kwistjonijiet li jistgħu jqumu taħt il-Kapitolu 13 dwar il-Kummerċ u l-Iżvilupp u li għandhom għarfien espert fil-kwistjonijiet koperti minn dak il-Kapitolu. Minn dawk l-individwi, mill-inqas ħamsa għandhom ikunu persuni li mhumiex ċittadini ta' xi waħda mill-Partijiet u għandhom iservu bħala president tal-Bord ta' Esperti.
                     
                  
                        (2)
                     
                     
                        Fis-27 ta' Ġunju 2012, il-Kumitat għall-Kummerċ u l-Iżvilupp Sostenibbli UE-Korea adotta d-Deċiżjoni Nru 2/2012 (1) li tistabbilixxi lista ta' 18-il espert li jistgħu jservu bħala membri tal-bord.
                     
                  
                        (3)
                     
                     
                        Ir-Repubblika tal-Korea esprimiet ix-xewqa tagħha li tissostitwixxi wħud miċ-ċittadini Koreani fil-lista ta' esperti. Sabiex din l-emenda tidħol fis-seħħ, il-lista riveduta ta' esperti għandha tiġi approvata mill-Kumitat għall-Kummerċ u l-Iżvilupp Sostenibbli bejn l-UE u l-Korea.
                     
                  
                        (4)
                     
                     
                        Għalhekk, il-Partijiet irrevedew il-lista ta' esperti stabbilita bid-Deċiżjoni Nru 2/2012 u jenħtieġ li l-lista riveduta ta' esperti, kif indikat fl-Anness, tiġi adottata,
                     
                  IDDEĊIEDA KIF ĠEJ:
            
               Artikolu 1
               Il-lista ta' esperti li jistgħu jservu bħala membri tal-bord għall-finijiet tal-Artikolu 13.15 tal-Ftehim, li tinsab fl-Anness għad-Deċiżjoni Nru 2/2012, hija sostitwita bil-lista ta' esperti li tinsab fl-Anness għal din id-Deċiżjoni.
            
            
               Artikolu 2
               Din id-Deċiżjoni tidħol fis-seħħ fid-data tal-adozzjoni tagħha.
            
            
               Magħmul fi …,
               
                  
                     GĦALL-KUMITAT UE-KOREA GĦALL-KUMMERĊ U L-IŻVILUPP SOSTENIBBLI
                  
               
            
            
               (1)  Id-Deċiżjoni Nru 2/2012 tal-Kumitat UE-Korea għall-Kummerċ u l-Iżvilupp Sostenibbli tas-27 ta' Ġunju 2012 dwar it-twaqqif ta' Bord ta' Esperti kif imsemmi fl-Artikolu 13.15 tal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa, u r-Repubblika tal-Korea, min-naħa l-oħra (ĠU L 331, 1.12.2012, p. 54).
         
      
      
         
            ANNESS
            
               LISTA TA' ESPERTI KAPAĊI U LESTI LI JSERVU BĦALA MEMBRI TAL-BORD FIR-RIGWARD TAL-MATERJI LI JIRRIŻULTAW MILL-KAPITOLU 13 (KUMMERĊ U ŻVILUPP SOSTENIBBLI) TAL-FTEHIM
            
            Esperti nominati mir-Repubblika tal-Korea:
            
                         
                     
                     
                        Sung Wook LEE
                     
                  
                         
                     
                     
                        Jaemin LEE
                     
                  
                         
                     
                     
                        Chang Young KWON
                     
                  
                         
                     
                     
                        Suh-Yong CHUNG
                     
                  
                         
                     
                     
                        Taek-Whan HAN
                     
                  
                         
                     
                     
                        Won-Mog CHOI
                     
                  Esperti nominati mill-Unjoni Ewropea:
            
                         
                     
                     
                        Eddy LAURIJSSEN
                     
                  
                         
                     
                     
                        Jorge CARDONA
                     
                  
                         
                     
                     
                        Karin LUKAS
                     
                  
                         
                     
                     
                        Hélène RUIZ FABRI
                     
                  
                         
                     
                     
                        Laurence BOISSON DE CHAZOURNES
                     
                  
                         
                     
                     
                        Geert VAN CALSTER
                     
                  Presidenti (mhux ċittadini tal-Partijiet):
            
                         
                     
                     
                        Thomas P. PINANSKY
                     
                  
                         
                     
                     
                        Nguyen Van TAI
                     
                  
                         
                     
                     
                        Le HA THANH
                     
                  
                         
                     
                     
                        Jill MURRAY
                     
                  
                         
                     
                     
                        Ricardo MELÉNDEZ-ORTIZ
                     
                  
                         
                     
                     
                        Nathalie BERNASCONI-OSTERWALDER